stanford-oval/wikipedia huggingface dataset:
Genevadsånin vesistö
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (50,3 %), turve (18,0 %), kalliomaa (1,4 %), hiekka ja sora (2,4 %), multamaa (11,8 %), savimaa (6,5 %) ja jäätikköjokijäänteet (8,6 %). Alueen maankäyttöä esittävät maiden käyttöluokitukset, joiden mukaan alueella on metsämaita (66,6 %), soita ja kosteikkoja (8,5 %), viljelymaita (18,6 %), taajamia ja pinnoitettuja alueita (0,2 %) sekä joutomaita (5,2 %). Näiden lisäksi on 0,9 % vesistöjä.
Vesistön valuma-alue > Virtaamia

SMHI on julkaissut tilastossaan Genevadsånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 3,18 kuutiometriä sekunnissa (m³/s), keskiylivirtaama (MHQ) on 18,9 m³/s ja keskialivirtaama (MNQ) on 0,42 m³/s . Toisen lähteen mukaan joen keskivirtaama on 3,3 m³/s ja keskiylivirtaama (MHQ) on 24 m³/s . Suurin kuukausittainen keskivirtaama 17,1 m³/s on mitattu helmikuussa 2002 ja pienin 0,2 m³/s syyskuussa 1981. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Havaijin kirkko

| Havaijin kirkko |
| --- | --- |
 Honolulun tuomiokirkon peruskiven muuraaminen
Suuntautuminen:  episkopaalisuus
Toiminta-alue:   Havaijin kuningaskunta
Perustaja:  Kamehameha IV
Perustettu:  1863
Kirkkoon yhdistyneet:  Yhdysvaltain episkopaalinen kirkko
Infobox OKNimi-testi OK: 
Havaijin kirkko oli Havaijin kuningaskunnan valtionkirkko vuosina 1863–1893.
Perustaminen ja toiminta

Lähetyssaarnaajat olivat toimineet Havaijilla jo ensimmäisistä Eurooppa-kontakteista lähtien. Saarten ensimmäinen pappi oli anglikaaninen pastori John Howel, joka jäi asumaan Kealakekuan alueelle.
Idea oman kirkon perustamisesta alkoi syntyä 1860-luvulla. Kuningas Kamehameha IV oli ollut syntymästään saakka anglikaani ja vuonna 1862 hän lähetti kutsun Englannin anglikaaniselle kirkolle pyytäen sitä lähettämään papistoa Havaijille perustamaan uutta valtionkirkkoa. Taka-ajatuksena oli vähentää amerikkalaisten alati kasvavaa vaikutusvaltaa.
Lakkauttaminen

Vallankaappauksen jälkeen entisen kuningattaren Lili‘uokalanin kerrotaan hakeneen lohtua episkopaalisesta kirkosta.
Vuonna 1969 entisen kuningaskunnan valtionkirkosta tuli Yhdysvaltain episkopaalisen kirkon hiippakunta, jonka toiminta rajoittuu nykyään Havaijin osavaltion alueelle.
Hans Landa

| Hans Landa |
| --- | --- |
 Hans Landan näyttelijä Christoph Waltz vuoden 2010 Oscar-gaalassa.
Luoja(t):  Quentin Tarantino
Elokuva:  Kunniattomat paskiaiset
Ammatti:  Standartenführer
Näyttelijä(t):  Christoph Waltz
Standartenführer Hans Landa on kuvitteellinen hahmo ja pääantagonisti Quentin Tarantinon elokuvassa Kunniattomat paskiaiset (2009), jossa häntä näyttelee Christoph Waltz. Waltz voitti roolistaan Oscar-, Golden Globe- ja Bafta-palkinnot parhaasta miessivuosasta.
Quentin Tarantino on sanonut, että Hans Landa on paras hahmo, minkä hän on ikinä luonut. Hän halusi alun perin Leonardo DiCaprion Landan rooliin. Tarantino kumminkin halusi, että Landaa näyttelee saksalainen näyttelijä.
Hal Varian

Hal Varian vuonna 2008.
Hal Roland Varian (s. 18. maaliskuuta 1947 Wooster, Ohio) on yhdysvaltalainen taloustieteilijä. Hän toimii Googlen pääekonomistina ja on Kalifornian yliopisto, Berkeleyn emeritusprofessori. Varian on työskennellyt Googlella vuodesta 2002 ja on ollut mukana kehittämässä Googlen mainoshuutokauppoja.
Varian valmistui taloustieteen kandidaatiksi Massachusetts Institute of Technologystä (MIT) vuonna 1969 ja matematiikan maisteriksi  sekä taloustieteen tohtoriksi Kalifornian yliopisto, Berkeleystä vuonna 1973. Sittemmin taloustieteen nobelin saanut Daniel McFadden toimi hänen väitöskirjaohjaajana. Varian on opettanut taloustiedettä muun muassa MIT:ssä, Stanfordin yliopistossa, Oxfordin yliopistossa ja Michiganin yliopistossa.
Varian on kunniatohtori Oulun yliopistossa (2002) ja Karlsruhen teknillisessä yliopistossa (2006).
Teoksia

Shapiro, Carl & Varian, Hal: Information Rules: A Strategic Guide to the Network Economy.  Cambridge:  Harvard Business Review Press, 1998.
Varian, Hal: Intermediate Microeconomics.  New York:  W. W. Norton, 1987.
Aiheesta muualla

Varianin tutkimukset IDEASissa
Varianin kotisivu
Giuseppe Gioachino Belli

| Giuseppe Gioachino Belli |
| --- | --- |
 Giuseppe Gioachino Belli
Henkilötiedot
Syntynyt: 1791 Rooma
Kuollut: 1863 (71–72 vuotta) Rooma
Ammatti:  kirjailija
Kirjailija
Äidinkieli: italia
Tuotannon kieli: italia, Rooman murre
Aiheesta muualla
Löydä lisää kirjailijoitaKirjallisuuden teemasivulta
Giuseppe Gioachino Belli (1791 Rooma – 1863 Rooma) oli italialainen runoilija. Hänen kirjoitti osan tuotannostaan italiaksi, osan Rooman murteella, jolla hän sepitti 2 279 sonettia I sonetti romaneschi. Hän kirjoitti ne 1830–1837, mutta ne julkaistiin pääosin vasta hänen kuolemansa jälkeen 1886–1896. Hänen eläessään julkaistiin vain kolmisenkymmentä sonettia, enimmät hänen tietämättään. Hän tekee pessimismin sävyttämissä runoissaan pilkkaa papistosta ja aristokratiasta.
Belliä pidetään Carlo Portan ohella 1800-luvun merkittävimpänä italialaisena murrerunoilijana.
Kirjallisuutta

Stenius, Göran: Den romerska komedin. En bok om Giuseppe Gioachino Belli.  Söderströms & Co, 1967.  (ruotsiksi)
Aiheesta muualla

Kuvia tai muita tiedostoja aiheesta Giuseppe Gioachino Belli Wikimedia Commonsissa
Hans Latscha

| Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Maa:   Saksan keisarikunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Hans Latscha (10. maaliskuuta 1881 Essen – 11. toukokuuta 1967 Frankfurt am Main) oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.
Hannu Toivonen (jääkiekkoilija)

| Hannu Toivonen |
| --- | --- |
 Toivonen Ilveksen maalilla vuonna 2008.
Henkilötiedot
Syntynyt: 18. toukokuuta 1984 (ikä 40) Kalvola
Kansalaisuus:   Suomi
Jääkiekkoilija
Lempinimi:  Hanski, Toivo
Pelipaikka:  maalivahti
Hanska:  vasen
Pituus:  190 cm
Paino:  95 kg
Pelaajaura
Pääsarjaura:  2002–2019
Seurat:  HPK (SML) Providence Bruins (AHL) Boston Bruins (NHL) St. Louis Blues (NHL) Ilves ((SML)) Peoria Rivermen (AHL) Rockford IceHogs (AHL) Malmö Redhawks (Allsvenskan) Orlando Solar Bears (ECHL) SaiPa (SML) Toledo Walleye (ECHL) Milwaukee Admirals (AHL) Iowa Wild (AHL) Sport (SML) Graz 99ers (EBEL) Odense Bulldogs (Metal Ligaen) Piráti Chomutov (CZE) HIFK (SML) Maine Mariners (ECHL)
NHL-varaus:  29. varaus, 2002 Boston Bruins
Hannu Pekka Toivonen (s. 18. toukokuuta 1984 Kalvola) on suomalainen jääkiekkomaalivahti, joka on viimeksi edustanut ECHL-liigassa pelaavaa Maine Marinersia kaudella 2018–2019. Urallaan Toivonen on pelannut Suomen SM-liigassa, Ruotsin Allsvenskanissa, Itävallan EBEL-liigassa ja Pohjois-Amerikassa NHL-, AHL- ja ECHL-liigoissa. Suomessa hän on edustanut HPK:ta, jossa oli voittamassa SM-pronssia, Ilvestä, SaiPaa , Sportia ja HIFK:ta sekä NHL:ssä Boston Bruinsia ja St. Louis Bluesia.
Muuta

Hannun pikkuveli Juha Toivonen on myös entinen jääkiekkomaalivahti. Juha voitti Suomen mestaruuden HPK:ssa vuonna 2006 ja lopetti uransa Jukureissa keväällä 2014.
Hannu Toivonen on naimisissa yhdysvaltalaisen Ellie Toivosen kanssa ja heillä on kaksi lasta.
Aiheesta muualla

Hannu Toivonen nhlfinns.com:ssa
Toivonen hockeysfuture.comissa
Hans Leo Drewes

Hans Leo Drewes (14. huhtikuuta 1922 Dortmund – 30. kesäkuuta 1999) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 29. maaliskuuta 1952 ja nimitettiin sen vihkipiispaksi sekä Vinan titulaaripiispaksi 29. toukokuuta 1980. Piispaksi vihkiminen seurasi 20. heinäkuuta. Pääkonsekraattorina toimi Johannes Joachim Degenhardt, jota avustivat Paul-Werner Scheele ja Paul Heinrich Nordhues.
Drewes jäi eläkkeelle vihkipiispan tehtävistä 26. huhtikuuta 1997.
HGTV (Kanada)

| HGTV |
| --- | --- |
Lähetykset alkoivat:  17. lokakuuta 1997
Omistaja:  CW Media   Scripps Networks Interactive
Maa:  Kanada
Pääkonttori:  Toronto, Ontario
Kotisivu:  HGTV
Infobox OKNimi-testi OK: 
HGTV (Home & Garden Television) on kanadalainen televisiokanava. Sen omistavat CW Media ja Scripps Networks Interactive. Kanavan ohjelmisto koostuu kotiin ja puutarhaan liittyvistä ohjelmista, kuten remontointi- ja sisustusohjelmista.
Tunnetuimpia ohjelmia

The Block
Buy Me
Sisustustiimi
Debbie Travis' Facelit
The Decorating Adventures of Ambrose Price
Designer Superstar Challenge
Design Inc.
The Fix
Handyman Superstar Challenge
Holmes on Homes
Hurja remontti
Junk Brothers
Kitchen Equipped
Mission: Organization
Neat
Real Renos
Room Service
Sarah'n talo
Top Design
Aiheesta muualla

HGTV
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Geneven kansainvälinen lentoasema

Geneven kansainvälinen lentoasema (myös Cointrinin kansainvälinen lentoasema) sijaitsee viitisen kilometriä Geneven keskustasta luoteeseen, Meyrinin ja Le Grand-Saconnex’n kaupunkien alueella. Lentokentän pohjoinen alue ulottuu Sveitsin ja Ranskan rajalle, josta on erillinen aidattu kulkuyhteys lentokentän pääterminaalissa sijaitsevalle ranskalaiselle sektorille. Täten Ranskaan suuntautuvien lentojen matkustajien ei tarvitse kulkea Sveitsin tullin kautta. Myös rahtitoiminta on avointa kummastakin maasta ja Geneven lentoasema onkin yksi Euroopan unionin lentoliikenteen solmukohtia, vaikka Sveitsi ei ole EU:n jäsen.
Liikenneyhteydet

Lentoasemalta on suora bussiyhteys Geneven keskustaan. Lentoasema on junaliikenteen pääteasema, josta on suora junayhteys Geneven päärautatieaseman kautta muun muassa Lausanneen, Berniin, Baseliin, Zürichiin, Sankt Galleniin, Luzerniin, Brigiin ja Milanoon. Moottoritie A1 kulkee lentoaseman kautta.
Matkustajamäärä

Geneven lentoasema on Sveitsin toiseksi vilkkain asema Zürichin lentoaseman jälkeen. Lentoseman vuosittainen matkustajamäärä on ollut jatkuvassa kasvussa, ja se oli vuonna 2016 runsaat 16 miljoonaa (lentokoneiden kaupallisen reitti- ja tilausliikenteen matkustajamäärä):
| Matkustajamäärä  milj>  v. 1950–2016 | 1950 | 1960 | 1970 | 1980 | 1990 | 2000 | 2005 | 2010 | 2015 | 2016 |
| --- | --- | --- | --- | --- | --- | --- | --- | --- | --- | --- |
| Reitti- ja tilausliikenne | 0,12 | 0,74 | 2,4 | 4,0 | 5,5 | 7,7 | 9,4 | 11,7 | 15,7 | 16,4 |
Lentoyhtiöt

Aer Lingus (Dublin)
Aeroflot (Moskova-Šeremetjevo)
Afriqiyah Airways (Tripoli)
Air Algérie (Algiers)
Air France (Ajaccio, Biarritz, Bordeaux, Clermont Ferrand, Nantes, Pariisi-Charles de Gaulle)
Air Malta (Malta)
Air Mauritius (Mauritius)
Alitalia (Milano-Malpensa, Rooma-Fiumicino)
Atlas Blue (Marrakesh)
Austrian Airlines (Wien)
bmi
bmibaby (Nottingham/East Midlands)
British Airways (Lontoo-Gatwick, Lontoo-Heathrow)
BA Connect (Birmingham, Lontoo-City, Manchester)
Continental Airlines (Newark)
Darwin Airline (Lugano)
easyJet (Alicante, Amsterdam, Barcelona, Belfast, Berliini-Schönefeld, Bristol, Budapest, Edinburgh, Ibiza, Lissabon, Liverpool, Lontoo-Gatwick, Lontoo-Luton, Lontoo-Stansted, Madrid, Malaga, Newcastle, Nizza, Nottingham, Olbia, Palma de Mallorca, Pariisi-Orly, Rooma-Ciampino)
easyJet Switzerland (Hampuri, Praha)
Egyptair (Kairo)
El Al (Tel Aviv)
Edelweiss Air (Hurghada, Kos, Las Palmas, Sharm El Sheikh, Teneriffa)
Etihad Airways (Abu Dhabi)
European Air Express (Köln/Bonn)
Farnair Switzerland (Köln/Bonn)(rahtilentoja)
Finnair (Helsinki)
Flybaboo (Firenze, Ibiza, Lugano, Nizza, Praha, Saint Tropez, Valencia, Venetsia)
Flyglobespan (Edinburgh)
Iberia (Madrid)
Air Nostrum (Barcelona)
Iran Air (Teheran-Mehrabad)
KLM Royal Dutch Airlines (Amsterdam)
Kuwait Airways (Kuwait [kausittainen])
LOT Polish Airlines (Varsova)
Lufthansa (Frankfurt)
Lufthansa Regional Air Dolomitin operoimana (München)
Lufthansa Regional Augsburg Airwaysin operoimana (München)
Lufthansa Regional Contact Airin operoimana (Stuttgart)
Lufthansa Regional Eurowingsin operoimana (Düsseldorf)
Lufthansa Regional Lufthansa CityLinen operoimana (Düsseldorf, Hampuri, München)
Luxair (Luxemburg)
Middle East Airlines (Beirut)
Olympic Airlines (Ateena)
Pulkovo Aviation (Pietari)
Royal Air Maroc (Casablanca)
Royal Jordanian (Amman, Zürich)
Saudi Arabian Airlines (Jeddah, Riad)
Scandinavian Airlines (Kööpenhamina, Tukholma-Arlanda)
SN Brussels Airlines (Bryssel)
Sterling Airlines (Kööpenhamina)
Swiss International Air Lines (Ateena, Barcelona, Hampuri [26.3.23 alkaen], Kööpenhamina [17.12.22 alkaen], Moskova-Domodedovo, New York-JFK, Oslo [28.3.23 alkaen], Tukholma-Arlanda [10.12.22 alkaen], Zürich)
Swiss European Air Lines (Lontoo-City, Malaga, Zürich)
TAP Air Portugal (Lissabon, Porto)
TNT Airways (Basel, Liege) (ainoastaan rahtilennot)
transavia.com (Rotterdam)
Tunisair (Djerba, Tunis)
Turkish Airlines (Istanbul-Atatürk)
Virgin Express (Bryssel)
Aiheesta muualla

Kuvia tai muita tiedostoja aiheesta Geneven kansainvälinen lentoasema Wikimedia Commonsissa
Geneven kansainvälinen lentoasema
Gérard Philipe

| Gérard Philipe |
| --- | --- |
 Gérard Philipe 1955
Henkilötiedot
Koko nimi:  Gérard Philip
Syntynyt: 4. joulukuuta 1922 Cannes, Ranska
Kuollut: 25. marraskuuta 1959 (36 vuotta) Pariisi, Ranska
Ammatti:  näyttelijä
Puoliso:  Nicole Fourcade (1951-1959)
Näyttelijä
Aktiivisena:  1944-1959
Merkittävät roolit:  Kultainen tulppaani Punaista ja mustaa
Palkinnot
 parhaan ulkomaalaisen näyttelijän Jussi-palkinto 1955 
Aiheesta muualla
IMDb 
Elonet
Gérard Philipe (4. joulukuuta 1922 Cannes – 25. marraskuuta 1959) oli ranskalainen näyttelijä.
Philipe syntyi Cannesissa ja lähti nuorena opiskelemaan Pariisiin. Hän pääsi jo 19-vuotiaana esiintymään teatteriin Nizzassa. Elokuvadebyyttinsä hän teki vuonna 1943.
Philipe esiintyi muun muassa elokuvissa Intohimojen karuselli (1950), Kultainen tulppaani (1952), Punaista ja mustaa (1954) sekä Elin päivästä päivään (1957). Hän sai miespääosastaan elokuvissa Monsieur Ripois – naisten hurmuri ja Punaista ja mustaa ulkomaisen Jussi-palkinnon vuonna 1955.
Philipe meni vuonna 1951 naimisiin Nicole Fourcaden kanssa ja sai kaksi lasta. Hän oli vasta 36-vuotias kuollessaan maksasyöpään marraskuussa 1959.
Valikoitu filmografia

| Vuosi | Alkuperäinen nimi | Suomenkielinen nimi |
| --- | --- | --- |
| 1946 | L'idiot | Idiootti |
| 1946 | Le diable au corps | Paholainen ruumiissa |
| 1948 | Tous le chemins mènent à Rome | Viikunanlehti |
| 1949 | La beauté du diable | Paholaisen kauneus |
| 1950 | La ronde | Intohimojen karuselli |
| 1952 | Les sept péchés capitaux | 7 kuolemansyntiä |
| 1952 | Fanfan la Tulipe | Kultainen tulppaani |
| 1952 | Les belles de nuits | Yön kaunottaret |
| 1953 | Les orgueilleux | Ylpeät |
| 1954 | Monsieur Ripois | Monsieur Ripois – naisten hurmuri |
| 1954 | Le rouge et le noir | Punaista ja mustaa |
| 1955 | Les grandes manoeuvres | Älä leiki rakkaudella |
| 1956 | Les aventures de Till l’espiègle | Sankareitten sankari |
| 1957 | Pot-Bouille | Sylistä syliin |
| 1957 | Montparnasse 19 | Elin päivästä päivään |
| 1959 | Les liaisons dangereuses | Vaarallisia suhteita |
| 1959 | La fièvre monte à El Pao | Likaiset polut |
Aiheesta muualla

Gérard Philipe Elonetissä.
Gérard Philipe Internet Movie Databasessa. (englanniksi)
Hacklab

Hacklab Saksassa
Hacklab  (tunnettu myös nimityksillä hackerspace, hackspace, häckläb ja makerspace) on fyysinen tila, jossa kädentaidoista, tieteestä, teknologiasta ja taiteesta kiinnostuneet voivat tavata, viettää aikaa yhdessä ja tehdä yhteistyötä. Hacklab voidaan nähdä avoimena yhteisöllisenä konepajana, työpajana ja/tai studiona jossa kaikki iästä, syntyperästä ja varakkuudesta riippumatta voivat tavata sekä jakaa resursseja ja osaamista liittyen kaikenlaiseen rakenteluun tai valmistamiseen/korjaamiseen.
Tilan käyttö

Oppiminen ja tiedon jakaminen
Esitelmiä ja luentoja
Sosiaaliset aktiviteetit kuten pelit ja juhlat
Erilaiset projektit yksin tai ryhmässä
Hakkeritilat muodostavat infrastruktuurin tällaiselle toiminnalle: huoneet, ruoka ja virvokkeet, sähkö, tietokoneet ja palvelimet, internetyhteyden, audio ja videolaitteet sekä kaikenlaiset työkalut, joiden käyttöön ei välttämättä yksityishenkilöillä ole minkäänlaisia mahdollisuuksia.
Mahdollisuuksia rajoittaa vain käytössä olevat työkalut ja tila, mutta kun jäsenmäärä ja työkalukapasiteetti kasvaa tiloissa ympäri maailmaa, ovat mahdollisuudet rajattomat.
Pienet tee-se-itse-projektit
Keksintöjen parissa työskentely yksin tai ryhmässä
Taideprojektit, esim. kineettinen taide
Peli- ja tietokoneanimaatioiden kehittäminen
Avoimen lähdekoodin laitteistoprojektien kehittely
Jäsenmaksut ovat usein ainoa rahoitus, mutta myös ulkopuolisien yhteistyökumppaneiden käyttö on mahdollista.
Tilan varustelu

Tilasta löytyy erilaisia työkaluja. Esimerkkejä yleisesti löytyvistä mahdollisuuksista
Puutyöverstas työkaluineen
Metalliverstas työkaluineen, hitsausmahdollisuus
3D-tulostin
Keittiö
Teippileikkuri
Tekstiiliverstas, ompelukone, saumuri
Elektroniikkatyöpiste komponentteineen
Keramiikkauuni
Polkupyörän huoltotyökalut
Laserleikkuri
Koulutustila
Legoja
Tiloja > Suomessa

Helsinki Hacklab, Helsinki
Tampere Hacklab, Tampere
Turku Hacklab, Turku
Vaasa Hacklab, Vaasa
Tarlab Oulu, Oulu
Hacklab Pori, Pori
Hacklab Jyväskylä, Jyväskylä
Hacklab Mikkeli, Mikkeli
Kuopio Hacklab, Kuopio
Kouvola Hacklab, Kouvola
Hacklab Lahti, Lahti
Seinäjoki Hacklab, Seinäjoki
Virrat Hacklab, Virrat
Nokia Hacklab, Nokia
Tech Club Joensuu, Joensuu
Tiloja > Maailmalla

The Cowtown Computer Congress, Kansas City
Chaos Computer Club, Saksa
c-base, Berliini
Metalab, Wien
TOG, Dublin
HacDC, Washington DC
NYC Resistor, New York City
Noisebridge, San Francisco
HackerDojo, San Franciscon lahden ympäristö, Kalifornia
Cyberpipe, Ljubljana
Bucketworks, Milwaukee
FreesideAtlanta, Atlanta
Aiheesta muualla

Wikimedia Commonsissa on kuvia tai muita tiedostoja aiheesta .
Hacklab.fi – Suomalaisten hakkeritilojen yhteinen sivusto.
Hackerspaces.org (Arkistoitu – Internet Archive) – Sisältää hyvin kattavan listan toimivista ja perusteilla olevista hakkeritiloista. (englanniksi)
The Hackspace Foundation – Yleishyödyllinen yhteisö, jonka tarkoituksena on tukea hackerspace -tiloja Yhdistyneessä kuningaskunnassa. (englanniksi)
Glasshouse (romaani)

| Glasshouse |
| --- | --- |

Alkuperäisteos
Kirjailija:  Charles Stross
Kieli:  englanti
Genre:  tieteiskirjallisuus
Kustantaja:  Ace Books
Julkaistu:  2006
Sivumäärä:  388
ISBN:  1-101-20859-7
Löydä lisää kirjojaKirjallisuuden teemasivulta
Glasshouse on Charles Strossin vuonna 2006 ilmestynyt tieteisromaani.
Glasshouse käsittelee virtuaalitodellisuutta, singulariteettia ja transhumanismia.
Kirja on voittanut Prometheus ja Kurd Laßwitz -palkinnot.
Hans Larsen-Bjerre

| Hans Larsen-Bjerre> Tanskan kalastusministeri |
| --- | --- |
 Jens Otto Kragin II hallitus 26. syyskuuta 1964 – 8. lokakuuta 1964  
Edeltäjä:  A. C. Normann
Seuraaja:  Jens Risgaard Knudsen
Kansankäräjäedustaja
 1960–1965  
Henkilötiedot
Koko nimi:  Hans Jesper Larsen-Bjerre
Syntynyt: 8. huhtikuuta 1910 Bjerre, Tanska
Kuollut: 1. syyskuuta 1999 (89 vuotta)
Tiedot
Puolue:  Sosiaalidemokraatit
Hans Jesper Larsen-Bjerre (8. huhtikuuta 1910 Bjerre – 1. syyskuuta 1999) oli tanskalainen sosiaalidemokraattinen poliitikko. Hän istui kansankäräjillä vuosina 1960–1965 ja toimi Tanskan kalastusministerinä syys-lokakuussa 1964.
Aiheesta muualla

Hans Larsen-Bjerre Tanskan kansankäräjien verkkosivuilla (tanskaksi)
Galen Marek

| Galen Marek |
| --- | --- |

Pelisarja:  Star Wars: The Force Unleashed
Ensimmäinen peli:  Star Wars: The Force Unleashed
Luoja:  Haden Blackman George Lucas
Ääninäyttelijä  (englanti):  Samuel Witwer
Liikenäyttelijä:  Samuel Witwer
Live-näyttelijä:  Samuel Witwer
Lisää peliartikkeleitavideopelien teemasivulla
Galen Marek (koodinimi Starkiller) on käsikirjoittaja Hayden Blackmanin ja elokuvaohjaaja George Lucasin luoma kuvitteellinen hahmo, joka esiintyy Star Wars: The Force Unleashed -pelisarjassa. Galen Marek on yksi Darth Vaderin monista sith-oppilaista.
Elämäkerta

Galen Marek syntyi Kashyyykilla noin 20 vuotta ennen Yavinin taistelua. Darth Vader teki hyökkäyksen planeetalle, missä hän tappoi Galenin isän Kento Marekin, jonka jälkeen hän vei Galen Marekin pois ja otti hänet oppipojakseen. Vader kulutti vuosia kouluttaessaan Galenia salassa, piilossa jopa mestariltaan Palpatinelta. Kun Vader sai tämän koulutuksen loppuun, hän käski oppilastaan hoitamaan murhasarjoja ja tuhoamaan vihollisiaan. Lopulta hän käski oppilastaan tappamaan Jedimestari Rahm Kotan. Vader toivoi tämän varmistavan häntä valmiiksi kaatamaan Palpatine.
Tällä tehtävällä Vader hankki nuoren kadetin, Juno Eclipsen, ohjaamaan oppilaansa Rogue Shadow avaruusalusta. Joidenkin aikojen päästä Vaderin oppipoika ja Juno Eclipse rakastuivat.
Oppipojalla oli telekineettisiä kykyjä ja hän osasi käyttää salamointivoimaa. Kahden sääntö esti hänen pääsynsä viralliseksi sith-oppilaaksi, sillä hänen mestarinsa oli siinä asemassa. Tämän takia Vaderin oppilas ei oikeastaan ollut muuta kuin musta jedi. Hänen koko olemassaolonsa oppilaana oli salainen, joten hän teki työnsä matalalla profiililla. Hän joutui jopa tappamaan muutamia Imperiumin iskujoukkoja, koska nämä näkivät hänet. Marekille selvisi lopulta, ettei Vader aikonut pettää mestariaan Marekin kanssa, ja lopulta hän kääntyi takaisin jediksi. Galen päätti lähteä pelastamaan senaattorit ja Kotan Kuolemantähdeltä, mutta sai surmansa taistellessaan Keisaria vastaan. Puoli vuotta myöhemmin hänestä tehtiin klooni.
Voimat ja kyvyt

Vaderin salainen oppipoika oli niin vahva Voimassa, että hän kykeni työntämään kokonaisen tähtituhoojan taivaalta kohti planeettaa. Hän oli myös erittäin taitava käyttämään pimeän puolen voimia, kuten salamointivoimaa, työntövoimaa ja muita vaarallisia sithien voimia. Hänen klooninsa oli kaksi kertaa voimakkaampi.
Valosapeli

Vaderin salainen oppipoika käytti erilaisia valosapeleita. Vaderin oppilaana hän käytti punaista valosapelia. Rahm Kotan oppilaana hän käytti sinistä valosapelia. Epävirallisen tarinan mukaan hänestä tuli sithlordi ja hän alkoi käyttää punaista valosapelia. Oppipojan kloonilla oli kaksi sinistä valosapelia.
Kulissien takana

Vaderin oppilas on Star Wars: The Force Unleashed -videopelin protagonisti.
Sam Witwer ääninäytteli Vaderin oppilaan roolin. Witverin arvellaan esiintyvän Vaderin oppilaana jossakin Tähtien sota -televisiosarjassa.
Vaderin oppilaan klooni on Star Wars: The Force Unleashed II -videopelin protagonisti.
Esiintymiset

Star Wars: The Force Unleashed (romaani) (ensiesiintyminen)
Star Wars: The Force Unleashed (sarjakuva)
Star Wars: The Force Unleashed
Star Wars: The Force Unleashed – Ultimate Sith Edition
Star Wars: The Force Unleashed II
Aiheesta muualla

Star Wars: The Force Unleashed -pelin kotisivu (englanniksi)
Star Wars: The Force Unleashed II -pelin kotisivu (englanniksi)